**NOTĂ DE FUNDAMENTARE**

|  |
| --- |
| **Secțiunea 1** **Titlul prezentului act normativ****HOTĂRÂRE** **pentru modificarea Hotărârii Guvernului nr. 1217/2012 privind aprobarea Regulamentului de organizare şi funcționare și a structurii organizatorice ale Administraţiei Rezervaţiei Biosferei "Delta Dunării"** |
| **Secțiunea a 2 -a****Motivul emiterii actului normativ** |
| 2.1. | Sursa proiectului de act normativ |  Inițiativa Ministerului Mediului, Apelor și Pădurilor |
| 2.2. | Descrierea situației actuale |  Rezervaţia Biosferei „Delta Dunării” se întinde pe o suprafaţă de 580.000 ha şi cuprinde câteva unităţi fizico-geografice deosebite, atât din punct de vedere morfologic, cât şi al orogenezei, respectiv: Delta Dunării, Complexul lagunar Razim-Sinoie, Dunărea Maritimă până la Cotul Pisicii, sectorul Isaccea – Tulcea cu zona inundabilă, Sărăturile Murighiol – Plopu şi litoralul Mării Negre de la Braţul Chilia până la Capul Midia. Valoarea patrimoniului natural al Rezervației Biosferei „Delta Dunării” este recunoscută prin includerea acesteia în rețeaua internațională a rezervațiilor biosferei, în cadrul Programului „Omul și Biosfera” (1990), prin declararea ca zonă umedă de importanță internațională, în special ca habitat al păsărilor de apă – septembrie 1991 și includerea pe Lista patrimoniului natural mondial UNESCO (decembrie 1991). Din 2007, pe teritoriul Rezervaţiei Biosferei „Delta Dunării” au fost identificate situri (SCI şi SPA) ale Reţelei Natura 2000. Din punct de vedere legal, Rezervația Biosferei „Delta Dunării” a fost înființată prin Legea nr.82/1993 privind constituirea Rezervației Biosferei „Delta Dunării”, cu modificările și completările ulterioare. Prin Hotărârea Guvernului nr.1217/2012 au fost aprobate Regulamentul de organizare şi funcţionare şi structura organizatorică ale Administraţiei Rezervaţiei Biosferei „Delta Dunării”, denumită în continuare, Administraţia Rezervaţiei. Aceastaare în prezent, o structură cu un personal de 171 de posturi aprobate.  În ceea ce priveşte structura organizatorică se constată că, în prezent, aceasta cuprinde 3 direcţii: a) Direcția Management Ecologic, b) Direcția Administrare Patrimoniu, Educație Ecologică și Relații Internaționale și c) Direcția Administrativ Logistic, precum şi 12 structuri funcţionale aflate în subordinea directă a guvernatorului, respectiv: Serviciul Juridic, Contencios Administrativ, Resurse Umane, Serviciul Buget Financiar, Serviciul Reglementare Autorizare, Serviciul Investiții Achiziții, Compartimentul Management Proiecte, Serviciul Comisariat Regional Tulcea – Chilia, Serviciul Comisariat Regional Murighiol - Sfântu Gheorghe, Compartimentul Comisariat Regional Maliuc – Crișan, Serviciul Comisariat Regional Sulina, Serviciul Comisariat Regional Razim – Sinoe, Compartiment Corp control și Echipă Mobilă și Compartiment Audit Public Intern. În conformitate cu prevederile Legii nr.296/2023 privind unele măsuri fiscal-bugetare pentru asigurarea sustenabilității financiare a României pe termen lung și din analiza structurii organizatorice actuale au rezultat o serie de aspecte de nefuncționalitate care se impun a fi remediate Se constată faptul că Direcţia Management Ecologic și Serviciile Comisariate Regionale are prevăzute atribuţii de control și monitoring, ceea ce duce la suprapuneri de atribuţii. În aceste condiții, se propune ca atribuţiile de monitoring și control să se facă integrat la nivelul Administraţiei Rezervaţiei. Totodată, se observă că Serviciul Buget Financiar prin prisma atribuțiilor de serviciu este strâns legat de Serviciul Investiții-Achiziții, actualmente ele fiind separate. Acest lucru conduce la disfuncționalități în rezolvarea cu celeritate a problemelor curente pe termen scurt, mediu și lung. Direcția Administrare Dezvoltare Patrimoniu va avea rolul de a dezvolta durabil și integrat, conform atribuțiilor legale, întreg patrimoniul natural al Administraţiei Rezervaţiei, având în componență atribuții astfel încât să dea posibilitatea unei viziuni de ansamblu împreună cu instrumentele legale de punere în aplicare unei direcții de dezvoltare pe termen scurt și mediu.  Modificările propuse la anexa nr.2 la Hotărârea Guvernului nr. 1217/2012 au în vedere prevederile Legii nr.296/2023 privind unele măsuri fiscal-bugetare pentru asigurarea sustenabilității financiare a României pe termen lung. În acest sens, a fost elaborat proiectul de hotărâre a Guvernului pentru modificarea Hotărârii Guvernului nr.1217/2012 privind aprobarea Regulamentului de organizare şi funcţionare şi a structurii organizatorice ale Administraţiei Rezervației Biosferei “Delta Dunării”, care prevede măsuri de reorganizare instituţională şi eficientizare a relaţiilor funcţionale dintre compartimentele aflate în componenţa Administraţiei Rezervaţiei. În structura actuală a Administraţiei Rezervaţiei se regăsesc 16 funcții de conducere, respectiv 3 funcții de director executiv, 10 funcții șef serviciu și 3 funcții de șef birou. |
| 2.3. | Schimbări preconizate |  În conformitate cu Legii nr.82/1993 privind constituirea Rezervației Biosferei „Delta Dunării”, cu modificările și completările ulterioare, Administrația Rezervației Biosferei „Delta Dunării are următoarele atribuții :a) administrează patrimoniul natural potrivit prevederilor legale privind regimul juridic al proprietăţii publice, evaluează starea ecologică a patrimoniului natural al rezervaţiei şi iniţiază programele de cercetare ştiinţifică în rezervaţie, pe baza planului de management, asigură măsurile necesare conservării şi protecţiei genofondului şi biodiversităţii;b) administrează resursa piscicolă din domeniul public al statului, în conformitate cu prevederile planului de management şi ale regulamentului rezervaţiei;c) elaborează şi implementează programele de reconstrucţie ecologică a ecosistemelor din rezervaţie;d) identifică, delimitează şi propune Ministerului Mediului, Apelor și Pădurilor modificarea zonelor funcţionale ale rezervaţiei;f) stabileşte nivelul de valorificare al resurselor naturale în acord cu potenţialul lor de regenerare şi cu capacitatea de suport a ecosistemelor;g) îndeplineşte funcţia de autoritate de mediu, în condiţiile legii, pe teritoriul rezervaţiei;h) exercită controlul asupra îndeplinirii cerinţelor privind măsurile de protecţie a mediului;i) sprijină şi protejează activităţile economice tradiţionale ale populaţiei locale;j) îndeplineşte rolul de autoritate competentă pentru derularea procedurii privind evaluarea de mediu pentru planurile şi programele de pe teritoriul rezervaţiei;k) stabileşte, împreună cu titularii drepturilor de administrare, condiţiile de desfăşurare a activităţilor de valorificare a resurselor naturale regenerabile;l) promovează activităţi de cercetare şi cooperare ştiinţifică internaţională;m) organizează acţiunile de informare şi educaţie ecologică;n) verifică îndeplinirea măsurilor de conservare pentru asigurarea statutului de conservare favorabilă, în conformitate cu legislaţia în vigoare;o) conlucrează cu Administraţia Naţională «Apele Române», în vederea gospodăririi apelor şi efectuării lucrărilor hidrotehnice necesare pentru implementarea cerinţelor directivelor europene;p) cooperează cu comisiile interministeriale şi cu comitetele judeţene pentru situaţii de urgenţă;r) colaborează cu autorităţile competente în domeniu pentru păstrarea echilibrului peisagistic prin conservarea şi promovarea elementelor tradiţionale de arhitectură, a materialelor de construcţie şi a finisajelor exterioare;s) colaborează cu autorităţile administraţiei publice locale pentru protejarea intereselor localnicilor, precum şi pentru creşterea calităţii vieţii şi a standardului de civilizaţie ale acestora;ș) stabileşte regulile de acces şi de circulaţie în perimetrul rezervaţiei, atât pentru mijloacele de transport navale, pe canale şi lacuri, cu excepţia braţelor Dunării, cât şi pentru mijloacele de transport rutiere, t) exercită activitatea de control cu privire la respectarea normelor de protecţie a mediului în porturi, la instalaţiile portuare din perimetrul rezervaţiei.u) organizează acţiuni de voluntariat pe teritoriul rezervaţiei;v) elaborează şi implementează programe şi proiecte de cooperare în context transfrontalier, regional şi internaţional;w) emite puncte de vedere referitoare la propunerile de reglementare sau de acte normative care au legătură cu domeniul de activitate al Administraţiei Rezervaţiei;x) propune Ministerului Mediului, Apelor și Pădurilor finanţarea unor studii pentru fundamentarea ştiinţifică a managementului. Conducerea Administraţiei Rezervaţiei este realizată de către guvernator, cu rang de subsecretar de stat, ale cărui atribuţii se stabilesc prin regulamentul de organizare şi funcţionare al Administraţiei Rezervaţiei. Guvernatorul conduce întreaga activitate a Administraţiei Rezervaţiei şi are calitatea de ordonator terţiar de credite. Noua structură funcțională propusă, respectiv Direcția Administrare Dezvoltare Patrimoniu va avea în subordine Compartiment Dezvoltare Proiecte, Compartiment Avize și Acorduri, Serviciul Comunicare și Cooperare, Serviciul Patrimoniu și Biodiversitate, Serviciul Inspecție Monitorizare Tulcea-Chilia, Serviciul Inspecție Monitorizare Murighiol - Sf.Gheorghe, Serviciul Inspecție Monitorizare Sulina , Serviciul Inspecție Monitorizare Razim-Sinoe. În subordinea directă a guvernatorului vor funcţiona structurile funcționale: Compartimentul Audit Public Intern, Serviciul Juridic Resurse Umane Relații cu publicul, Compartimentul Corp Control și Echipa Mobilă, Direcția Administrare Dezvoltare Patrimoniu, Serviciul Administrativ Logistic, Serviciul Buget, Achiziții-Investiții, Compartiment Relații Internaționale. Astfel, în structura propusă se regăsesc 10 funcții de conducere, respectiv: 1 funcție de director executiv și 9 funcții șef serviciu. Ca urmare a aplicării prevederilor Legii nr.296/2023 privind unele măsuri fiscal-bugetare pentru asigurarea sustenabilității financiare a României pe termen lung, la nivelul Administrației Rezervației vor fi desființate un număr de 44 de funcții vacante, respectiv 36 funcții publice și 8 funcții contractuale, noua structură urmând a funcționa cu un număr de 127 posturi din care: 1 funcție de demnitar, 103 funcții publice și 23 funcții contractuale . Referitor la categoriile de personal care își desfășoară activitatea în cadrul Administrației Rezervației, precizăm că la nivelul acestei instituției se regăsesc funcții publice generale, funcții publice specifice, personal contractual și o funcție de demnitate publică, respectiv aceea de guvernator cu rang de subsecretar de stat.Menționăm că funcțiile publice specifice de inspector ecolog/agent ecolog utilizate, prevăzute la art.7 alin.(1) din Hotărârea Guvernului nr.1217/2012, cu modificările și completările ulterioare, sunt echivalate cu funcții publice generale potrivit prevederilor art.384 din Ordonanța de urgență a Guvernului nr.57/2019 privind Codul administrativ, cu modificările și completările ulterioare și Legii-cadru nr.153/2017 privind salarizarea personalului plătit din fonduri publice, cu modificările și completările ulterioare, unde se precizează că în Compartimentul inspecţie şi pază ecologică al Administraţiei Rezervaţiei va fi utilizată funcţia de inspector ecolog în locul funcţiei de consilier, pentru cei cu studii superioare, respectiv funcţia de agent ecolog în locul funcţiei de referent, pentru cei cu studii medii, fiind salarizaţi în mod corespunzător la nivelul funcţiei înlocuite.Referitor la efectele reorganizării instituționale asupra actualei structuri cât și a posturilor și personalului aferent existente în Administrației Rezervației Biosferei „Delta Dunării”, menționăm că măsura de reorganizare a Administrației Rezervației se face în numărul total de posturi aprobate de 127 posturi, urmare a aplicării prevederilor Legii nr.296/2023, urmând ca personalului încadrat pe funcțiile care nu se mai regăsesc în noua structură, să-i fie aplicate dispozițiile art.518 și art.519 al Ordonanței de urgență a Guvernului nr.57/2019, cu modificările și completările ulterioare. |
| 2.4. | Alte informaţii | Nu au fost identificate. |
| **Secțiunea a 3-a****Impactul socioeconomic**  |
| 3.1. | Descrierea generală a beneficiilor şi costurilor estimate ca urmare a intrării în vigoare a actului normativ |  Proiectul de act normativ nu se referă la acest subiect. |
| 3.2. | Impactul social |  Proiectul de act normativ nu se referă la acest subiect. |
| 3.3. | Impactul asupra drepturilor şi libertăţilor fundamentale ale omului |  Proiectul de act normativ nu se referă la acest subiect. |
| 3.4. | Impactul macroeconomic |  Proiectul de act normativ nu se referă la acest subiect. |
| 3.4.1. | Impactul asupra economiei şi asupra principalilor indicatori macroeconomici |  Proiectul de act normativ nu se referă la acest subiect. |
| 3.4.2. | Impactul asupra mediului concurenţial şi domeniul ajutoarelor de stat |  Proiectul de act normativ nu se referă la acest subiect. |
| 3.5. | Impactul asupra mediului de afaceri | Proiectul de act normativ nu se referă la acest subiect. |
| 3.6. | Impactul asupra mediului înconjurător | Proiectul de act normativ nu se referă la acest subiect. |
| 3.7. | Evaluarea costurilor şi beneficiilor din perspectiva inovării şi digitalizării | Proiectul de act normativ nu se referă la acest subiect. |
| 3.8. | Evaluarea costurilor şi beneficiilor din perspectiva dezvoltării durabile | Proiectul de act normativ nu se referă la acest subiect. |
| 3.9. | Alte informaţii |  Nu au fost identificate. |
| **Secţiunea a 4-a****Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informaţii cu privire la cheltuieli şi venituri** |
| **- în mii lei (RON) –**  |
| Indicatori | Anulcurent | Urmatorii patru ani | Media pe cinci ani |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta:(i) impozit pe profit(ii) impozit pe venit |  |  |  |  |  |  |
| b) bugete locale(i) impozit pe profit |  |  |  |  |  |  |
| c) bugetul asigurărilor sociale de stat:(i) contribuţii de asigurări |  |  |  |  |  |  |
| d) alte tipuri de venituri(se va menționa natura acestora) |  |  |  |  |  |  |
| 4.2. Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta:(i) cheltuieli de personal(ii) bunuri şi servicii |  |  |  |  |  |  |
| b) bugete locale:(i) cheltuieli de personal(ii) bunuri şi servicii |  |  |  |  |  |  |
| c) bugetul asigurărilor sociale de stat:(i) cheltuieli de personal(ii) bunuri şi servicii |  |  |  |  |  |  |
| d) alte tipuri de cheltuieli(se va menționa natura acestora) |  |  |  |  |  |  |
| 4.3. Impact financiar, plus/minus, din care: |  |  |  |  |  |  |
| a) buget de stat |  |  |  |  |  |  |
| b) bugete locale |  |  |  |  |  |  |
| 4.4. Propuneri pentru acoperirea creşterii cheltuielilor bugetare |  |  |  |  |  |  |
| 4.5. Propuneri pentru a compensa reducerea veniturilor bugetare |  |  |  |  |  |  |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente: |  |  |  |  |  |  |
| a) fişa financiară prevăzută la art. 15 din Legea nr. 500/2002 privind finanţele publice, cu modificările şi completările ulterioare, însoţită de ipotezele şi metodologia de calcul utilizate;b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. |  |  |  |  |  |  |
| 4.8. Alte informații | Nu au fost identificate. |
| **Secţiunea a 5-a****Efectele proiectului de act normativ asupra legislaţiei în vigoare** |
| 5.1. | Măsuri normative necesare pentru aplicarea prevederilor proiectului de act normativ | Act de bază:Hotărârea Guvernului nr.1217/2012 privind aprobarea Regulamentului de organizare şi funcţionare şi a structurii organizatorice ale Administraţiei Rezervaţiei Biosferei "Delta Dunării".Legea nr.296/2023 privind unele măsuri fiscal-bugetare pentru asigurarea sustenabilității financiare a României pe termen lung. |
| 5.2. | Impactul asupra legislaţiei în domeniul achiziţiilor publice | Proiectul de act normativ nu se referă la acest subiect. |
| 5.3. | Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE). |  Proiectul de act normativ nu se referă la acest subiect. |
| 5.3.1. | Măsuri normative necesare transpunerii directivelor UE |  Proiectul de act normativ nu se referă la acest subiect. |
| 5.3.2. | Măsuri normative necesare aplicării actelor legislative ale UE |  Proiectul de act normativ nu se referă la acest subiect. |
| 5.4. | Hotărâri ale Curţii de Justiţie a Uniunii Europene  |  Proiectul de act normativ nu se referă la acest subiect. |
| 5.5. | Alte acte normative şi/sau documente internaţionale din care decurg angajamente asumate  |  Proiectul de act normativ nu se referă la acest subiect. |
| 5.6. | Alte informaţii | Nu au fost identificate. |
| **Secţiunea a 6-a****Consultările efectuate în vederea elaborării prezentului act normativ** |
| 6.1. | Informaţii privind neaplicarea procedurii de participare la elaborarea actelor normative |  Proiectul de act normativ nu se referă la acest subiect. |
| 6.2. | Informaţii privind procesul de consultare cu organizaţii neguvernamentale, institute de cercetare şi alte organisme implicate |  Proiectul de act normativ nu se referă la acest subiect. |
| 6.3. | Informaţii despre consultările organizate cu autorităţile administraţiei publice locale |  Proiectul de act normativ nu se referă la acest subiect. |
| 6.4. | Informaţii privind puncte de vedere/opinii emise de organisme consultative constituite prin acte normative |  Proiectul de act normativ nu se referă la acest subiect. |
| 6.5. | Informaţii privind avizarea de către: a) Consiliul Legislativ b) Consiliul Suprem de Apărare a Ţării c) Consiliul Economic şi Social d) Consiliul Concurenţei e) Curtea de Conturi  |  Proiectul de act normativ nu se referă la acest subiect. |
| 6.6. | Alte informaţii  |  Nu au fost identificate. |
| **Secţiunea a 7-a****Activități de informare publică privind elaborarea şi implementarea proiectului de act normativ** |
| 7.1. | Informarea societăţii civile cu privire la elaborarea proiectului de act normativ | În procesul de elaborare a prezentului proiect de act normativ au fost respectate regulile procedurale aplicabile pentru asigurarea transparenţei decizionale, prevăzute de Legea nr.52/2003 privind transparenţa decizională în administraţia publică, republicată.   |
| 7.2. | Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect. |
| **Secţiunea a 8-a****Măsuri de implementare** |
| 8.1. | Măsuri de punere în aplicare a proiectului de act normativ | Proiectul de act normativ nu se referă la acest subiect.  |
| 8.2. | Alte informaţii | Nu au fost identificate. |

Față de cele prezentate, a fost promovat proiectul de **Hotărâre a Guvernului pentru modificarea Hotărârii Guvernului nr.1217/2012 privind aprobarea Regulamentului de organizare și funcționare și a structurii organizatorice ale Administrației Rezervației Biosferei „Delta Dunării”**, care în forma prezentată, a fost avizat de ministerele interesate și de către Consiliul Legislativ și pe care îl supunem Guvernului spre adoptare.

**MINISTRUL MEDIULUI, APELOR ȘI PĂDURILOR**

**Mircea FECHET**

|  |
| --- |
| **AVIZĂM:** |
| **MINISTRUL MUNCII ȘI PROTECȚIEI SOCIALE****Simona BUCURA-OPRESCU** | **PREȘEDINTE** **AGENȚIEI NAȚIONALE A FUNCȚIONARILOR PUBLICI** **Vasile-Felix COZMA** |
| **MINISTRUL DEZVOLTĂRII LUCRĂRILOR** **PUBLICE ȘI ADMINISTRAȚIEI****Adrian -Ioan VEȘTEA** | **MINISTRUL****FINANȚELOR PUBLICE** **Marcel-Ioan BOLOȘ** |
| **MINISTRUL JUSTIȚIEI****Alina- Ștefania GORGHIU** |